Medlemsnyt+7.+december+2009

Kære medlemmer af Københavns Fødevarefællesskab,

Klimatopmødet løber de næste to uger i København, og det betyder bl.a. at vores lokaler i Kafax skal bruges til andre aktiviteter. Derfor flytter KBHFF midlertidigt for de næste to uger (onsdag d. 9/12 og onsdag d. 16/12). Så på onsdag vil butikken være at finde på:
 * KBHFF flytter under klimatopmødet!**

Tagensvej 52 (lige overfor Netto på hjørnet af Tagensvej og Jagtvej). Se kortet her: http://kbhff.dk/2009/12/kbhff-flytter-midlertidigt/

Fortæl det til alle de andre medlemmer du kender således at ingen går forgæves!

KBHFF holder lukket og juleferie onsdag d. 23/12, så køb lækkert grønt fra Kbh Ff i rigelige mængder onsdag d. 16/12 så I også har til julen!
 * Åbningstider til jul og nytår**

Har du allerede skrevet dig på en vagt d. 23/12 bedes du selv gå ind og slette dit navn igen og skrive dig på en ny vagt på vagtplanen på vagtplan.kbhff.dk

Vi holder derimod åbent d. 30/12 så kom glad og gør dine indkøb og lav en skøn øko-middag til vennerne til nytår. Husk, at fra onsdag d. 30/12 er vi igen at finde i Korsgade 19.

Vi arbejder stadig på at forbedre rutinerne omkring de forskellige arbejdsopgaver i KBHFF. Derfor har vi indført tjanser som pakkemestre og kassemestre for de, der har god erfaring i butikken. Pt er vi alt for få der kan tage disse "mestertjanser" og vi ønsker derfor at lære nye op således, at vi er flere der kan dele ansvaret og fornøjelsen.
 * Lærlinge søges!**

Vi søger nu medlemmer der har mod på at "gå i mesterlære" og være med til at gøre KBHFF endnu bedre og mere tjekket. At være pakkemester eller kassemester betyder ikke mere arbejde end de 3 timer om måneden, men kræver lidt mere forberedelse og erfaring i butikken:

At være PAKKEMESTER vil sige at gøre klar til pakkeholdet, når de ankommer kl. 15 og have det overordnede ansvar for posepakningen. Pakkemester-tjansen er fra kl. 15 til kl. 18. Man skal printe nogle sider ud hjemmefra så 15 minutters hjemmearbejde før kl. 15 og adgang til computer og printer er påkrævet.

At være KASSEMESTER vil sige at sidde i ”kassen” og tage imod nye såvel som eksisterende medlemmer, registrere bestillinger og betalinger, besvare spørgsmål og slutteligt at gøre kassen op og lave regnskab ved lukketid. Den vagt er fra kl. 16 til kl. 19.30.

Begge dele er ligetil og ikke noget der kræver særlige evner, men det kræver lige en introduktion for at man føler sig rustet til opgaven. Vagtskemaet er nu lavet om således at du nu enten kan skrive dig på en almindelig 3-timers tjans eller på en lærlinge-tjans: Skriv dig på her: vagtplan.kbhff.dk

Når du er lærling læres du således op så du selv kan være "mester" en anden onsdag - helst ikke for langt ude i fremtiden. Når du kommer på vagt vil du ligeledes blive spurgt om du har lyst til at være lærling. Vi ønsker at der er én pakkelærling og én kasselærling pr. onsdag således at "mester-holdet" kan vokse sig større og større på kort tid.

Husk altid at anføre dit mobilnummer når du skriver dig på en vagt i vagtplanen. Så kan vi let få fat i dig hvis der er behov for det.

Vi glæder os til at se jer på onsdag på Tagensvej 52,

kærlig hilsen, dit fødevarefællesskab

-- Københavns Fødevarefællesskab www.kbhff.dk info@kbhff.dk